Ego Willermus comes Joviniaci. Notum facio presentibus pariter et futuris me dedisse in elemosinam pro remedio anime mee et consanguineorum meorum domui Cisterciensi X libras Proviniacenses singulis annis percipiendas in octava Assumptionis beate Marie in pedagio meo de Joviniaco ad procurationem abbatum qui ad edificationem sui ordinis et conservationem mutue dilectionis in Christo solent ad dictam domum de diversis mundi partibus convenire. Testes autem huius rei sunt : Menardus Pontiniacensis, Renaudus Fontis Johannis, Hu. Escharl[eii] abbates, Gilduinus frater vicecomitis Joviniaci, Vivianus de Sepax et Augano de Eschieges milites. Quod ut inviolabilem Firmitatem obtineat et nullius possit infirmari malicia presentem paginam scribi et sigilli mei feci munimine roborari. Actum apud Pontiniacum anno Incarnationis Domini Mo Co LXXXo IXo.